CELEX: 32014R0760
Language: lt
Date: 2014-07-10 00:00:00
Title: 2014 m. liepos 10 d. Komisijos įgyvendinimo reglamentas (ES) Nr. 760/2014 dėl tam tikrų prekių klasifikavimo Kombinuotojoje nomenklatūroje

15.7.2014   
            
            
               LT
            
            
               Europos Sąjungos oficialusis leidinys
            
            
               L 207/10
            
         KOMISIJOS ĮGYVENDINIMO REGLAMENTAS (ES) Nr. 760/2014
   2014 m. liepos 10 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad suteiktos šio reglamento nuostatų neatitinkančios privalomosios tarifinės informacijos, susijusios su šiame reglamente nurodytomis prekėmis, turėtojas galėtų dar tam tikrą laikotarpį remtis šia informacija, kaip nustatyta 1992 m. spalio 12 d. Tarybos reglamento (EEB) Nr. 2913/92 (2) 12 straipsnio 6 dalyje. Toks laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Privalomąja tarifine informacija, neatitinkančia šio reglamento nuostatų, dar galima remtis tris mėnesius po šio reglamento įsigaliojimo, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. liepos 10 d.
      
         
            Komisijos vardu
         
         
            Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Maždaug 8 cm aukščio ir 6 cm skersmens plastikinis cilindro formos indelis, į kurį pripilta 180 ml parafininės lempų alyvos (parafino mišinio, kurio sudėtyje yra 68 % tetradekano, 25 % pentadekano ir apytiksliai 4 % heksadekano) ir įdėtas dagtis. Jis uždarytas metaliniu sandarikliu su plastikiniu dangteliu, neleidžiančiu alyvai išgaruoti ir prilaikančiu dagtį (vadinamoji „aliejinė lempa“).
                  Indelis negali būti pakartotinai užpildomas po to, kai alyva sunaudojama.
                  Šis produktas naudojamas kaip nuotaiką kuriantis šviestuvas. Jis gali būti dedamas į laikiklį (pavyzdžiui, stiklo indą) arba naudojamas atskirai.
                  Žr. paveikslą (1).
               
               
                  9405 50 00
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis (BAT) ir KN kodus 9405 ir 9405 50 00 atitinkančiais prekių aprašymais.
                  Produktas nepriskirtinas 2710 pozicijai kaip alyva, nes jį taip pat sudaro metalinis sandariklis su plastikiniu dangteliu ir dagtis, taigi daugiau elementų nei vien tik alyva ir talpykla, paprastai naudojama tokioms prekėms pakuoti, kaip nustatyta 5 bendrosios aiškinimo taisyklės b punkte.
                  Produktui būdingos 9405 pozicijai priskiriamos savarankiškos apšvietimo įrangos savybės ir dizainas, nes jį sudaro atskiras korpusas su alyva, metalinis sandariklis su plastikiniu dangteliu ir dagtis. Šiai pozicijai priskiriami elektriniai ir neelektriniai šviestuvai ir apšvietimo įranga, kurie gali būti sudaryti iš bet kurių medžiagų ir kuriuose gali būti naudojamas bet koks šviesos šaltinis (taip pat žr. Suderintos sistemos paaiškinimų 9405 pozicijos paaiškinimų I dalį).
                  Todėl gaminys klasifikuotinas kaip kiti neelektriniai šviestuvai ir apšvietimo įranga priskiriant KN kodą 9405 50 00.
               
            
         (1)  Paveikslas pateikiamas tik dėl informacijos.